Potilastietojärjestelmän käyttökatko 10.–11.12. välisenä yönä – soita aina ennen päivystykseen hakeutumista

Etelä-Karjalan hyvinvointialueen (Ekhva) potilastietojärjestelmän käyttökatko aiheuttaa viivettä päivystysvastaanotoilla keskiviikosta 10.12.2025 klo 22 alkaen aina torstaille 11.12.2025 klo 7 saakka. Potilastietojärjestelmän päivityksestä johtuva käyttökatko hidastaa sen aikaista vastaanottotoimintaa. Ota aina yhteyttä hoidon tarpeen arviointiin ennen päivystykseen tai kiirevastaanotolle hakeutumista.

Hoidontarpeesi arviointi ja ajanvaraus tehdään joko puhelimitse tai verkossa.

Voit soittaa Päivystysapuun 116 117 (palvelee vuorokauden ympäri).

Voit soittaa hyvinvointiasemiemme puhelinpalveluun 05 352 7260 (ma–pe 7–20).

Voit käyttää Oma Ekhvan chat–palvelua (avoinna joka päivä klo 8–20).

Voit ottaa yhteyttä myös Omaolon oirearvion digikanavan kautta.

Hoidontarpeen arviosta saat sairauteesi kotihoito-ohjeet, ja tarvittaessa sinut ohjataan kiirevastaanotolle, päivystykseen tai saat ajan hyvinvointiaseman lähivastaanotolle tai etävastaanotolle.

Ammattilaisilla on käyttökatkon aikana käytössään potilastietojärjestelmän varajärjestelmä.

Ylilääkäri Pekka Korvenoja hyvinvointialueelta kertoo:

Ennen päivystykseen tuloa kannattaa aina ensin soittaa Päivystysavun puhelinnumeroon 116 117 tai käyttää muita yhteystapoja hoidon tarpeen arviointiin.

Pekka Korvenoja

– Toivomme asiakkailtamme ymmärrystä mahdollisesti pidentyviin odotusaikoihin järjestelmän käyttökatkon aikana sekä sitä seuraavana aamuna.

Lisätietoja:

Pekka Korvenoja, ylilääkäri, puh. 040 139 0451, pekka.korvenoja@ekhva.fi